**AKUTATIV (koga, šta / vidim?)**

* *Šta smo naučili o padežima?*

Tvoj zadatak je bio da pratiš nastavu na tv-u i obnoviš svoje znanje o padežima koje smo učili (padežna pitanja, osnovna značenja naučenih padeža i predlozi koji se koriste uz te padeže...)

* Podvuci OBJEKTE u rečenicama:

Uzela sam knjigu iz biblioteke.

Volim da gledam filmove.

* Podvuci PRILOŠKE ODREDBE ZA MJESTO/PRAVAC KRETANJA u rečenicama:

Sjutra idem u Podgoricu.

Krenulli smo na izlet.

* Na koja pitanja dobijaš podvučene riječi? O kom se padežu radi? Dakle, šta akuzativ najčešće označava?
* Unesi u mapu uma (AKUZATIV) podatke do kojih si došao.
* Obrati pažnju na primjere:

-Gledam nebo.

-Gledam u nebo.

Obije imenice su u akuzativu. Pa, u čemu je razlika?

* Samostalno sastavi nekoliko rečenica sa različitim značenjima akuzativa, upotrebljavajući predloge: *kroz, niz, uz, pona, pod, među, pred, za.*
* **Dopuni svoju mapu uma novim podacima do kojih si upravo došao!**

***Razlikuj nominativ od akuzativa* (kada se radi o predmetima)**

* Prozor je otvoren. Otvori prozor.

Brodplovi. Posmatramo brod.

Odredi službu (funkciju) podvučenih riječi

* Sigurno si sam zaključio da je nominativom iskazan-subjekat, a akuzativom-objekat. Dakle, nominative i akuzativ možemo razlikovati samo po službi (funkciji) u rečenici;

***Razlikuj genitiv i akuzativ* (kada se radi o živim bićima)**

* Gleda Miloša. Plaši se Miloša.

Voli psa. Bježi od psa.

Akuzativ se najčešće izdvaja po tome što vrši funkciju pravog objekta, a PRAVI OBJEKAT JE IMENICA U AKUZATIVU.

***Razlikuj akuzativ od lokativa***

* Zaokruži slovo ispred pravilnih rečenica:

1. Idem u Podgoricu. b) Živim u Podgoricu.
2. Sjedimnastolicu. b) Sjedim na stolici.
3. Idem u Budvu. b) Bio sam u Budvu.

Zaključujemo da oba označavaju MJESTO, samo što se lokativ upotrebljava uz glagole mirovanja, a akuzativ uz glagole kretanja (o tome ćemo više kad budemo učili lokativ)

**RADNI LISTIĆ**

***AKUZATIV***

1. Odredi akuzativ imenica

|  |  |  |
| --- | --- | --- |
| **Nominativ jednine** | **Akuzativ jednine** | **Akuzativ množine** |
| Čitalac |  |  |
| Pile |  |  |
| Žena |  |  |
| Sto |  |  |

***Razlikuj akuzativ i nominativ!***

1. Strelicama naznači u kom se padežu nalaze podvučene imenice u sljedećim rečenicama:

Perem prozor.●

Prozor sija na suncu.● akuzativ

Pokvario mi se sat.●

Pokvario mi je sat.● nominativ

Volim Bar.●

Bar je crnogorski grad.●

***Imenice u nomunativu vrše službu***\_\_\_\_\_\_\_\_\_\_\_\_\_\_\_\_\_\_\_\_\_, a ***imenice u akuzativu vrše službu***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

***Razlikuj akuzativ i genitiv!***

1. Strelicom naznači u kojem se padežu nalaze istaknute imenice u sljedećim rečenicama:

Vidio je konja. ●

Noga Markovog konja bila je slomljena. ● ●akuzativ

On je moj brat od strica. ● ●genitiv

Nije zapamtio strica. ●

***Šta nije ispravno?***

1. Dopuni sljedeće rečenice odgovarajućim oblikom imenice u zagradi.

Rođen sam u \_\_\_\_\_\_\_\_\_\_\_\_\_. (Bar)

Živim u \_\_\_\_\_\_\_\_\_\_\_\_\_\_\_\_\_. (Bar)

Juče nisam bio u \_\_\_\_\_\_\_\_\_\_\_(škola)

Danas ću ići u \_\_\_\_\_\_\_\_\_\_\_\_\_(škola)

Ušli smo u \_\_\_\_\_\_\_\_\_\_\_\_\_\_\_\_(učionica)

Svi smo u \_\_\_\_\_\_\_\_\_\_\_\_\_\_\_\_\_(učionica)